Σημαία της Συρίας

Η σημαία της Συρίας, έχει διαφοροποιηθεί από τότε που η χώρα κέρδισε την ανεξαρτησία της από τη Γαλλία το 1946, χρησιμοποιώντας πάντα τα παναραβικά χρώματα του πράσινου, του κόκκινου, του μαύρου και του λευκού. Αρχικά χρησιμοποιήθηκε μια πράσινη, άσπρη και μαύρη λωρίδα με τρία κόκκινα πεντάκτινα αστέρια, γνωστή ως «σημαία της ανεξαρτησίας». Αυτή αντικαταστάθηκε αργότερα από κόκκινες, λευκές και μαύρες λωρίδες με δύο ή τρία πράσινα αστέρια ή με το εθνόσημο της Συρίας. Μετά την πτώση του Μπασάρ αλ Άσαντ, στις 8 Δεκεμβρίου 2024, η «σημαία της ανεξαρτησίας» άρχισε και πάλι να χρησιμοποιείται εντός της χώρας από το συριακό κοινοβούλιο και τη συριακή μεταβατική κυβέρνηση και σε πρεσβείες της Συρίας στο εξωτερικό, όπως στην Αθήνα. Η μεταβατική κυβέρνηση χρησιμοποιεί επίσης συχνά μια πρόσθετη σημαία που απεικονίζει τη Σαχάντα με μαύρο χρώμα σε ένα λευκό φόντο.
Στις 13 Μαρτίου 2025 ένα προσωρινό σύνταγμα κατέστησε τη σημαία της ανεξαρτησίας την κύρια σημαία της χώρας. Ωστόσο, το τελικό κείμενο διατήρησε τελικά τη σημαία της επανάστασης.

 Σχεδιασμός 

 Προδιαγραφές  
Το Άρθρο 6 του προσωρινού συντάγματος ορίζει τη σημαία της Συρίας.

«Η συριακή σημαία θα έχει την ακόλουθη μορφή:

Η σημαία θα είναι ένα ορθογώνιο με μήκος ίσο με το ενάμισι της διατομής του πλάτους της.

Θα αποτελείται από τρεις ίσες οριζόντιες λωρίδες: πράσινη στο πάνω μέρος, λευκή στη μέση και μαύρη στο κάτω μέρος.

Το μέσο της σημαίας, εντός της λευκής λωρίδας, θα φέρει τρία κόκκινα αστέρια».
 Χρωματικός συνδυασμός 
 Ερμηνεία 
 Χρώμα Συμβολισμός Κόκκινο  Η δυναστεία των Χασεμιτών: αιματηρός αγώνας για την ελευθερία.Άσπρο Η δυναστεία των Ομεϋαδών, που κυβέρνησε το Χαλιφάτο των Ομεϋαδών: λαμπρό και ειρηνικό μέλλον.  Πράσινο  Η δυναστεία των Φατιμιδών ή οι χαλίφηδες Ρασιντούν: Χαλιφάτο των Φατιμιδών  Μαύρο  Η δυναστεία των Αββασιδών: ισχυρή κυριαρχία.

 Ιστορία και σημαίες 
Η πρώτη σημαία που χρησιμοποίησαν οι Σύροι ήταν η Σημαία της Ιορδανίας. Έπειτα από πολλές αλλαγές, με επιρροή της Γαλλίας και αργότερα της Αιγύπτου, με την οποία η χώρα ήταν ενωμένη, η Συρία επανήλθε στον παλιό τύπο σημαίας του 1930, με το πράσινο, άσπρο και μαύρο χρώμα να κυριαρχούν. Επίσης, στη μεσαία άσπρη λωρίδα βρίσκονται τρία κόκκινα αστέρια.

Τα χρώματα της σημαίας είναι τα κλασικά παναραβικά χρώματα, τα οποία επίσης βλέπουμε στις σημαίες της Υεμένης, της Αιγύπτου, του Σουδάν και του Ιράκ. Τα δύο αστέρια συμβολίζουν την Αίγυπτο και τη Συρία, που είχαν ενωθεί στην Ηνωμένη Αραβική Δημοκρατία. Το πράσινο θεωρείται χρώμα των Ρασιντούν ή Φατιμιδών, το λευκό των Ομεϊάδων και το μαύρο των Αββασιδών. Το κόκκινο χρώμα συμβολίζει το αίμα που έχυσαν οι μάρτυρες ή τη δυναστεία των Χασεμιτών.

Παραπομπές

 Δείτε επίσης 
 Εθνόσημο της Συρίας

 Εξωτερικοί σύνδεσμοι 

 Ιστορία της Σημαίας της Συρίας

Συρία
Κατηγορία:Εθνικά σύμβολα της Συρίας